**LĒMUMS**

Liepājā

|  |  |
| --- | --- |
| 2024. gada 21. martā |  Nr.123/3(prot. Nr.3, 51.§) |

Par pašvaldības nekustamā īpašuma –

zemes vienības “Gulbju dīķis” daļas

(vieta Nr.KA1) – atkārtotu nomas

tiesības izsoli

Lai dažādotu Liepājā Jūrmalas parka teritorijā ielu tirdzniecības un sabiedriskās ēdināšanas pakalpojumu piedāvājumu, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 6.1 panta trešo daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32., 40. un 41. punktu, nekustamā īpašuma vērtētāja (sertifikāts Nr.60) Jāņa Rīdūža 2023. gada 9. novembra atskaitēm par nomas maksas noteikšanu un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atzīt zemes vienības “Gulbju dīķis” daļas (vieta Nr.KA1) nomas tiesības 2024. gada 22. janvāra izsoli par nenotikušu.

2. Izdot Liepājas valstspilsētas pašvaldības domes 2024. gada 21. marta noteikumus Nr.6 “Liepājas valstspilsētas pašvaldības nekustamā īpašuma – zemes vienības “Gulbju dīķis” daļas (vieta Nr.KA1) – atkārtotas nomas tiesības izsoles noteikumi”.

3. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1. punktā minētās zemes vienības daļas atkārtotu nomas tiesības izsoli.

4. Atzīt par spēku zaudējušu Liepājas valstspilsētas pašvaldības domes 2023. gada 21. decembra lēmumu Nr.495/14 “Par pašvaldības nekustamā īpašuma – zemes vienības “Gulbju dīķis” daļas (vieta Nr.KA1) – nomas tiesības izsoli”.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Sabiedrisko attiecību un mārketinga daļai, Liepājas pārstāvniecībai Rīgā |